Škola u prirodi

U rano jutro sa koferom sam stigao pred školu. Bio sam jako uzbuđen jer idem u školu u prirodi. Oprostio sam se od roditelja kao i svi ostali. Ušli smo u autobus. Vozili smo se od Siska do Đakova. U Đakovu smo vidjeli Đakovačku katedralu iz 19. stoljeća i ergelu koju je posjetila Elizabeta II. Tamo smo vidjeli puno konja. Bilo nam je lijepo. Otišli smo u hotel “Park“ u Našicama.

Drugi dan smo išli u Osječku tvrđu. Tamo smo vidjeli crkvu sv. Pavla i Petra. Osijek se prije zvao Mursa. Poslije smo išli u Kopački rit gdje smo vidjeli nešto malo životinja. Vratili smo se u hotel i ručali. Nakon ručka smo se družili i radili radnu bilježnicu. Večeru smo imali u osam,a nakon nje smo išli u disko.

Treći dan smo razgledavali Našice. Oduševio me ZOO vrt. Veliku žutu zmiju sam držao oko vrata. Navečer smo imali izbor za miss i mistera. Šejla i Jakov su pobijedili i dobili poklone. Sutradan dan smo se kupali u osječkim bazenima. Nakon svih lijepih doživljaja krenulo je pakiranje. Svi su koferi bili spremni. Petak je bio zadnji dan našeg putovanja. Upoznali smo Požegu . Na putu kući smo napravili pauzu u Novoj Gradiškoj. Pomalo umorni i jako veseli stigli smo u Sisak. Svaki ovaj dan za mene je bio poseban, ali kad sam vidio roditelje i stigao kući srce mi je sve jače zakucalo. Ipak je doma najljepše, a izlet ću pamtiti i o njemu pričati drugima.

Dorian Ranogojec , 4.c